Hortobágy Község Önkormányzata Képviselő-testületének .../2026. (IX. 16.) önkormányzati rendelete
a 2026. évi természetben nyújtott szociális célú tűzifa támogatás jogosultsági feltételeiről
[1] Hortobágy Község Önkormányzata képviselő-testülete a településen történő szociális célú tüzelőanyag támogatás felhasználása céljából önkormányzati rendeletet alkot.
[2] Hortobágy Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatiról szóló 2011. évi. CLXXXIX. törvény 13. § (1) bekezdésében és 42. § (1) bekezdésben meghatározott feladatkörében eljárva a következőket rendeli el.
1. §
(1) A rendelet célja, hogy a szociális tűzifa támogatás igénybevételével kapcsolatban a szociális rászorultság szabályait és az igénylés részletes feltételeit meghatározza.
(2) A rendelet hatálya kiterjed Hortobágy közigazgatási területén életvitelszerűen lakó és ott lakcímmel rendelkező állampolgárok.
2. §
(1) Az önkormányzat a rendelkezésre álló keret mértékéig vissza nem térítendő támogatásként tűzifát biztosíthat:
a)	annak a személynek, aki a szociális igazgatásról és szociális ellátásokról, valamint a gyermekek védelméről és gyámügyi igazgatásról szóló törvény szerinti:
aa)	aktív korúak ellátására,
ab)	időskorúak járadékára,
ac)	az önkormányzat szociális rendelet alapján települési támogatásban – különösen lakhatási támogatásban- részesül,
ad)	a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család,
ae)	rendszeres gyermekvédelmi kedvezményben részesülő
b)	az egyszülős háztartások,
c)	3 vagy több gyermeket nevelő családok,
d)	akinek a családjában súlyos fogyatékos családtag vagy rokkantsági ellátásban részesülő személy él,
e)	azon egyedül élő nyugdíjas (nyugdíjszerű ellátásban részesülő), akinek az egy főre jutó jövedelme nem haladja meg a szociális vetítési alap összegének 530 %-át (151.050.-Ft). Kérelméhez mellékelni kell a kérelmező a kérelem benyújtását megelőző utolsó havi nyugdíjszelvényt vagy bankszámlakivonatot.
(2) A támogatás mennyisége legfeljebb 5 m3 tűzifa háztartásonként, az Önkormányzat részére megállapított összmennyiség erejéig.
(3) Az Önkormányzat a tűzifáért és annak kiszállításáért ellenszolgáltatást nem kér.
(4) A támogatás kizárólagos forrása a pályázaton elnyert az önkormányzat számára megállapított támogatás.
3. §
(1) Nem jogosult szociális célú tűzifa támogatásra – függetlenül a 2. §-ban meghatározott feltételek teljesülésétől – az a személy, család, aki tűzifával egyáltalán nem fűthető ingatlanban lakik életvitelszerűen.
(2) Az üresen álló, nem lakott ingatlanra, amelyben életvitelszerűen senki nem él, támogatás szintén nem igényelhető.
4. §
(1) A támogatás megállapítása iránti eljárás az e rendelet 1. melléklete szerinti kérelemre indul.
(2) A kérelmet a Hortobágy Közös Önkormányzati Hivatalnál lehet benyújtani 2026. november 6. -ig.
(3) A kérelmekről a polgármester átruházott hatáskörében dönt.
(4) A döntést követően a polgármester gondoskodik a tűzifa kiszállításáról legkésőbb 2027. február 15-ig.
(5) A tűzifa átvételét a jogosult átvételi lista aláírásával igazolja.
5. §
Hatályát veszti a 2025. évi természetben nyújtott szociális célú tűzifa támogatás jogosultsági feltételeiről szóló 18/2025. (XI. 13.) önkormányzati rendelet
a)	[1] és [2] preambulumbekezdése,
b)	1. §-a,
c)	2. § (1)–(4) bekezdése,
d)	3. § (1) és (2) bekezdése,
e)	4. § (1)–(10) bekezdése,
f)	6. §-a.
6. §
Ez a rendelet 2026. szeptember 16-án lép hatályba.

1. melléklet a .../2026. (IX. 16.) önkormányzati rendelethez
(A melléklet szövegét a(z) 1. sz. melléklet..pdf elnevezésű fájl tartalmazza.)

